امرت کور

راج کماری امرت کور (2 فروری 1889ء — 6 فروری 1964ء) بھارت کی پہلی وزیر صحت تھیں اور دس برس اس منصب پر فائز رہیں۔ وہ ایک معروف مجاہدہ آزادی اور سماجی خدمت گار تھیں۔ نیز وہ اس مجلس کی رکن بھی تھیں جسے آئین ہند کی تشکیل و ترتیب کی ذمہ داری سونپی گئی تھی۔

ابتدائی زندگی 
امرت کور 2 فروری 1889ء کو لکھنؤ، اترپردیش میں پیدا ہوئیں۔ امرت اور ان کے سات بھائی راجا ہرنام سنگھ کی اولاد تھے جو کپورتھلہ ریاست کے رکن تھے۔ امرت کی والدہ رانی ہرنام سنگھ بنگالی پریسبٹیرین ماں اور انگلیکان باپ کی بیٹی تھی۔

ان کی ابتدائی تعلیم شیربورن اسکول برائے طالبات، ڈورسیٹ انگلینڈ میں اور اعلی تعلیم اوکسفرڈ یونیورسٹی میں ہوئی۔ انگلستان میں اپنی تعلیم مکمل کرنے کے بعد وہ ہندوستان واپس آگئی۔

بھارتی تحریک آزادی میں شرکت 
امرت کور کے والد راجا ہرنام سنگھ بہت سے کانگریسی رہنماﺅں بشمول گوپال کرشن گوکھلے کے معتمد تھے۔ اپنے والد کے گھر ان کانگریسی رہنماﺅں کی آمد و رفت سے امرت کو بھی اس جنگ آزادی سے دلچسپی پیدا ہونے لگی۔ 1919ء میں بمبئی میں امرت کور گاندھی جی سے ملیں اور ان کے افکار و نظریات اور ملک کے تئیں ان کے نقطہ نظر سے خاصی متاثر ہوئیں۔

اسی سال برطانوی سپاہیوں کے ہاتھوں جلیانوالہ باغ کے قتل عام نے انہیں قائل کر لیا کہ برطانوی راج سے خلاصی ناگزیر ہو گئی ہے۔ چنانچہ وہ کانگریس میں شامل ہو گئیں اور جنگ آزادی میں سرگرمی سے حصہ لیا۔
سنہ 1930ء میں ڈانڈی مارچ میں شریک ہونے کی پاداش میں انہیں جیل میں ڈال دیا گیا۔

سنہ 1927ء میں امرت کور آل انڈیا ویمن کانفرنس کے قیام میں شریک رہیں، 1930ء میں اس کی معتمد اور 1933ء میں صدر بنیں۔ وہ 1934ء میں مہاتما گاندھی کے آشرم میں منتقل ہوئی، اشرافیہ پس منظر رکھنے کے باوجود یہاں ان کی زندگی انتہائی سادہ تھی۔ گاندھی کے معتمد کے طور پر انہوں نے 16 برس خدمات انجام دیں۔

وفات 
امرت کور 6 فروری 1964ء کو نئی دہلی میں وفات پائی۔ ان کے نجی دستاویز تین مورتی ہاؤز، دہلی میں واقع نہرو میموریل میوزیم اینڈ لائبریری کے آرکائیو میں موجود ہیں۔

حوالہ جات

بیرونی روابط 

 Rajkumari Amrit Kaur
 The Tribune, Chandigarh

1889ء کی پیدائشیں
1964ء کی وفیات
انیسویں صدی کی بھارتی خواتین
برطانوی ہند کی شخصیات
برطانوی ہند کے قیدی اور زیر حراست افراد
بنگالی شخصیات
بیسویں صدی کی بھارتی سیاست دان خواتین
بیسویں صدی کے بھارتی سیاست دان
بھارت کی دستور ساز اسمبلی کے ارکان
بھارتی باغی
پنجاب سے راجیہ سبھا کے ارکان
پنجابی شخصیات
پہلی لوک سبھا کے ارکان
پہلی نہرو وزارت
جنگ میں شریک ہندوستانی خواتین
دوسری جنگ عظیم کی بھارتی شخصیات
گاندھیائی شخصیات
لکھنؤ کے سیاست دان
کامنز زمرہ جس کا ربط ویکی ڈیٹا پر ہے
ہندوستانی خاتون شاہی اقتدار
راجیہ سبھا کی خواتین ارکان
لوک سبھا کی خواتین ارکان
بھارتی کابینہ کے ارکان
بھارتی کابینہ کی خواتین ارکان
کپور تھلہ کی شخصیات
ویکی ڈیٹا سے مطابقت رکھنے والی مختصر تفصیل
1880ء کی دہائی کی پیدائشیں